#АдыгэОрэдхэр #музыкаТА
Колыбельная для ваших малышей))
Кушъэ орэдэу "Даутэ нэф".

Дэе нанэри,
Сэрэ-сарэм пэбгъэса,
Уисэраими
Тыгъэ хьажъур щэджэгуи.

Жъыу:
А-ли-лайри
А-ли-лаеу-лилая
А-ли-лайхэр
Арба, Даутэ нэфи!

Уисэраими
Тыгъэ хьажъур щэджэгуа,
Уихэгъэгуми
Блэнэ lасэр щагъэхъуи.

Жъыу.

Уихэгъэгуми
Блэнэ lасэр щагъэхъуа,
Къуахьыр къекlышъы
Уишхыгъуабэр къырещи.

Жъыу.

Къуахьыр къекlышъы
Уишхыгъуабэр къыреща,
Уищатырыхэр
Зэдыпэбгъоу огъаlи.

Жъыу.

Уищатырыхэр зэдыпэбгъоу
Огъаlа,
Уздэlэхмэ
Хъан ябзэшхор иочи.

Жъыу.

Уздэlэхышъы
Хъан ябзэшхор иоча,
Ищэ рачымэ
Шъэфы лlыкlор къагъакlуи.

Жъыу.

Ищэ рачымэ
Шъэфы лlыкlор къагъакlуа,
-Къакlор, - аlошъы,
Иlулыджэр къыфашlы.

Жъыу.

-Къакlор, - аlошъы,
Иlулыджэр къыфашlа,
Шlагъор ошlэшъы,
Уибзэ ныбэ пlэ дэлъи.

Жъыу.

Шlагъор ошlэшъы,
Уибзэ ныбэ пlэ дэлъа,
Уилъэрыгъыхэр
Огъу мазэу мэшlэти.

Жъыу.

Уилъэрыгъыхэр
Огъу мазэу мэшlэта,
Зэпэшlэтэуи
Си Аслъаныри мэшэсы.

Жъыу. 

Зэпэшlэтэуи
Си Аслъаныри мэшэса,
Шыупэ шэсышъы,
Шlэхы дэдэу зефапи.

Жъыу.

Шыупэ шэсышъы,
Шlэхы дэдэу зефапа,
Енэпаошъы
Маф якlэсыр къыдехи.

Жъыу.

Енэпаошъы,
Маф якlэсыр къыдеха,
Къыдэхьажьымэ
Си Аслъаныр пчъэlушхуи.

Жъыу.

Къыдэхьажьымэ
Си Аслъаныр пчъэlушхуа,
Уипчъэlушхоми
Хъазынэшхор щагощи.

Жъыу.

Уипчъэlушхоми
Хъазынэшхор щагощи
Шэкlы гощыми
Ипщэрахьыр егъэпшъи.

Жъыу.

Шэкlы гощыми
Ипщэрахьыр егъэпшъи
Лlыхъусэшlэхэри
Си Аслъаным ичати.

Жъыу.

Лlыхъусэшlэхэри
Си Аслъаным ичата,
Чатэр ештэшъы
Отэрыгум лlы ренэя.